laion/Wikipedia-Exotic huggingface dataset:
ბლუდენცი

ბლუდენცი (გერმ. Bludenz) — ქალაქი ავსტრიაში, ფორარლბერგის ფედერალურ მხარეში. მთებით გარსშემორტყმული ქალაქი ხუთი სხვადასხვა ხეობის კვეთის ადგილასაა გაშენებული. როგორც არქეოლოგიური მასალებიდან ჩანს, ეს ტერიტორია დასახლებული ყოფილა ჯერ კიდევ ბრინჯაოს ხანაში. სახელწოდება ბლუდენცი კელტურიდან მომდინარეობს. ძვ. წ. 600 წელს აქ რომალეთა სამხედრო საწვრთნელი ბაზა ყოფილა. წერილობით წყარობებში ქალაქი პირველად 830 წელს იხსენიება. 1098 - 1629 წლებში ქალაქი ცხრამეტჯერ გადაურჩა შავ ჭირს. ეპიდემია განსაკუთრებით 1143 - 1591 წლებში მძვინვარებდა. წლების განმავლობაში, შენდებოდა ციხესიმაგრეები და ეკლესიები. დღეისათვის, ბლუდენცი პოპულარული სამთო-სათხილამურო კურორტია. ავსტრიის ქალაქების სია (გერმანული) ოფიციალური საიტი ↑ Einwohnerzahl 1.1.2022 nach Gemeinden mit Status, Gebietsstand 1.1.2022 — Statistics Austria. <a href="https://wikidata.org/wiki/Track:Q358870"></a> ↑ (გერმანული) Infos at Bludenz website[მკვდარი ბმული]
რკინის მადანი

რკინის მადანი — ბუნებრივი მინერალური წარმონაქმნი, რომელიც ისეთი ნაერთების სახითა და ისეთი რაოდენობით შეიცავს რკინას, რომ მისგან ლითონის ამოღება ეკონომიკურად შესაძლებელია. რკინის მადნები ერთმანეთისაგან განსხვავდება მინერალური შემადგენლობის, რკინის შემცველობის, სასარგებლო და მავნე მინარევების რაოდენობის, წარმოქმნის პირობებისა და სამრეწველო თვისებების მიხედვით. რკინის ძირითადი მადნეული მინერალია: მაგნეტიტი, ჰემატიტი, ჰიდროჟანგეულები — გოეთიტი და ჰიდროგოეთიტი, სიდერიტი, რკინიანი ქლორიტები (თიურინგიტი და შამოზიტი). ლიმონიტი History of the Iron Ore Trade on the Great Lakes დაარქივებული 2009-07-28 საიტზე Wayback Machine. "Pioneers of the Cleveland iron trade" by J. S. Jeans 1875 Iron Ore Price and Historical Chart დაარქივებული 2012-03-13 საიტზე Wayback Machine. Iron Mines of NY/NJ Iron ore capacity by major world producer ქართული საბჭოთა ენციკლოპედია, ტ. 8, თბ., 1984. — გვ. 408.
გმუნდენი

გმუნდენი (გერმ. Gmunden) — ქალაქი ავსტრიაში, ზემო ავსტრიის ფედერალურ მხარეში. 2011 წლის მონაცემებით მისი მოსახლეობა 13 073 ადამიანს შეადგენს. წარმოადგენს საზაფხულო განაჯანსაღებელ კურორტსა და ზალცკამერგუტის რეგიონის მარილის მწარმოებელ მნიშვნელოვან ცენტრს. ქალაქი გაშენებულია ტრაუნზეეს ტბის გვერდით, მდინარე ტრაუნზე. გარს ერტყმის მაღალი მთები. ავსტრიის ქალაქების სია ოფიციალური საიტი Gmunden's business homepage დაარქივებული 2014-12-18 საიტზე Wayback Machine. Schloss Ort Gmunden დაარქივებული 2005-10-24 საიტზე Wayback Machine. Pictures of Gmunden დაარქივებული 2007-03-13 საიტზე Wayback Machine. ↑ Einwohnerzahl 1.1.2018 nach Gemeinden mit Status, Gebietsstand 1.1.2018 — Statistics Austria. <a href="https://wikidata.org/wiki/Track:Q358870"></a> ↑ http://www.gmunden.at/system/web/default.aspx ↑ Gemeindedaten Gmunden (Statistik Austria).
ლატერნა მაგიკა

„ლატერნა მაგიკა“ — თეატრისა და კინოს ცნობილი რეჟისორის ინგმარ ბერგმანის ავტობიოგრაფია. გამოიცა 1987 წელს. წიგნში „ლატერნა მაგიკა“ ბერგმანი მკითხველს გულახდილად უამბობს თავისი უაღრესად საინტერესო და ვნებებით სავსე ცხოვრების შესახებ და დაწვრილებით იხსენებს ყველაზე პოპულარული და მნიშვნელოვანი ფილმებისა თუ სპექტაკლების შექმნის დეტალებს. ინგმარ ბერგმანის პირისპირ დაარქივებული 2007-10-14 საიტზე Wayback Machine.
ბატონი იბრაჰიმი და ყურანის ყვავილები

ბატონი იბრაჰიმი და ყურანის ყვავილები (ფრანგ. Monsieur Ibrahim et les Fleurs du Coran) — ფრანგი დრამატურგის ერიკ-ემანუელ შმიტის რომანი. გამოიცა 2001 წელს. ქართულად 2011 წელს ითარგმნა. „ბატონი იბრაჰიმი და ყურანის ყვავილები“ თავდაპირველად პიესის სახით დაიწერა, რომელიც შმიტის მეგობრის, ბრუნო აბრაჰამ კრემერის ცხოვრებაზე იყო დაფუძნებული. მან თავად სთხოვა შმიტს, დაეწერა პიესა მის ცხოვრებაზე, პარიზში გატარებულ ბავშვობაზე და ბაბუასთან, ბატონ აბრაჰამთან, განსაკუთრებულ ურთიერთობაზე. პიესას მხოლოდ ერთი პერსონაჟი – მოსე, ზრდასრულობაში „მომო“ – ჰყავდა, რომელიც თავის ბავშვობას იხსენებდა. 2001 წელს შმიტმა ნაწარმოები ხელახლა დაწერა და მოკლე რომანის სახით გამოაქვეყნა, რომელიც მისი რელიგიური თემატიკის სერიის „უხილავის ციკლი“ მეორე წიგნი გახდა. გარკვეული თვალსაზრისით ნაწარმოები ჰგავს რომენ გარის რომანს „ცხოვრება წინაა“, რომელიც მან ემილ აჟარის ფსევდონიმით გამოაქვეყნა. მისი პერსონაჟი ახალგაზრდა მუსლიმი ბიჭი სახელად მომოა (მუჰამედის მეტსახელი), რომელიც ქალბატონ როზასთან – ხანდაზმულ ებრაელთან – ერთად ცხოვრობს. მომო ხშირას სტუმრობს ბატონ ჰამილს, მოხუც მუსლიმ მამაკაცს, რომელიც მას რელიგიას ასწავლის. მათ შორის ბაბუა-შვილიშვილის ურთიერთობა ყალიბდება, რომელიც საკმაოდ ჰგავს მომოსა და ბატონი იბრაჰიმის ურთიერთობას. ცამეტი წლის მომო მამამაც მიატოვა და სულ მარტო დარჩა. მომოს ერთადერთი არაბი მეგობარი ჰყავს, ბატონი იბრაჰიმი, საბაყლოს მფლობელი ცისფერი ქუჩიდან. შმიტი რომანში ცდილობს, პატარა მომოს თვალით დაგვანახოს, რომ გარეგნული იერსახე ხშირად მატყუარაა; ცისფერი ქუჩა, თურმე, შეიძლება სულაც არ იყოს ცისფერი; არც არაბი იყოს არაბი და შესაძლოა არც ცხოვრება იყოს ისეთ სევდის მომგვრელი, როგორიც ჰგონიათ ხოლმე. წიგნის საშუალებით, შმიტს სურდა ეჩვენებიდა პარიზის გარეუბანში მცხოვრები ებრაელი ბიჭისა და მუსლიმი მაღაზიის მეპატრონის ისტორია, თუმცა ისე, რომ რელიგია რომანის სიუჟეტის მთავარ ასპექტად არ ექცია. სიუჟეტის ძირითადი თემაა ის, რომ მომო თავისუფლდება პიროვნული ციხიდან, რომლის მიზეზიც მისი დისფუნქციური ოჯახი იყო. მამას თითქმის ვერ ნახულობდა, დედამ დაბადებისთანავე მიატოვა, უფროსი ძმა კი არასდროს უნახავს, თუმცა მამა ყოველთვის მას ადარებდა. მიუხედავად ამისა, რომანი გამოკვეთილად რელიგიური ხასიათისაა. ორივე პროტაგონისტს რელიგიური სახელი აქვს. ერთს, პატრიარქი აბრაამის, რომელიც მუსლიმურად „იბრაჰიმია“, ხოლო მეორეს – მოსეს. მათი სახელები იუდაიზმსა და ისლამს შორის არსებულ კავშირს გვაჩვენებს. რომანის მეორე რელიგიური ასპექტი ბატონი იბრაჰიმის ყურანში განსწავლულობაა. იგი ღიად აზროვნებს, მას აქვს აშკარა რელიგიური რწმენა, რომლითაც საკუთარი თავისთვის სიმშვიდე მოაქვს. მოიკლა ბატონმა იბრაჰიმმა თავი? დაარქივებული 2010-10-29 საიტზე Wayback Machine.
მერაბ კოკოჩაშვილი

მერაბ არჩილის ძე კოკოჩაშვილი (დ. 21 მარტი, 1935, თბილისი, საქართველოს სსრ) — კინორეჟისორი, საქართველოს სსრ-ის სახალხო არტისტი (1986), შოთა რუსთაველის სახელობის სახელმწიფო პრემიის ლაურეატი (1987). თბილისის საპატიო მოქალაქე (2022). 1961 წელს დაამთავრა საკავშირო კინემატოგრაფიის სახელმწიფო ინსტიტუტი. 1977 წლიდან 2005 წლამდე იყო კომპანია „ქართული ტელეფილმის“ სამხატვრო ხელმძღვანელი. 1993–2006 წლებში ხელმძღვანელობდა კინოს ენისა და სტრუქტურული კვლევის ლაბორატორიას. ახალგაზრდა რეჟისორთა კავშირის — „ახალი სტუდია“ დამფუძნებელი და დირექტორი. 1960: „კარდაკარ“ 1962: „არდადეგებზე“ 1965: „მიხა“ 1967: „დიდი მწვანე ველი“ 1973: „გზა მშვიდობისა, ჯაყო!“ 1976: „მწვერვალი“ 1981: „ცხელი ზაფხულის სამი დღე“ 2000: „ნუცას სკოლა“ 2003: „ვარიაცია „ოტელოს“ თემაზე“ 2005: „უსუი“ 2006: „თუ დაგივიწყო, იერუშალაიმ!“ 2007: „ქართველი მამლუქები ეგვიპტეში“ 2008: „სახლი სიხარულისა“ 2011: „ღვინის აკვანი“ 1942: გიორგი სააკაძე (პაატა ბავშვობაში) 1969: არ იდარდო! (პორუჩიკი იშხნელი) 1976: „მწვერვალი“ (თემური) ჩახვაშვილი, თამარ., ქართველი კინორეჟისორები : ნარკვევების კრებული : ნაწილი I, თბ., 2005. — გვ. 240. 138–149 გვ. მერაბ კოკოჩაშვილი — საქართველოს ბიოგრაფიული ლექსიკონი მერაბ კოკოჩაშვილი [დაარქივებული] — ეროვნული ფილმოგრაფია ↑ ეროვნული ფილმოგრაფია ↑ ქოქოშვილი, დათო (2 ოქტომბერი, 2022). „საპატიო თბილისელის ჯილდო 20 ადამიანს გადაეცა“. netgazeti.ge. ციტირების თარიღი: 3 ოქტომბერი, 2022. შეამოწმეთ თარიღის პარამეტრი |access-date= და |date=-ში (დახმარება)
1067

ვიკისაწყობში არის გვერდი თემაზე: 1067 1067 (ათას სამოცდაშვიდი) წელი — იულიუსის კალენდრის არანაკიანი წელიწადი, რომლის პირველი დღეა ორშაბათი. ეს წელი არის XI საუკუნის მე-7 დეკადის მე-7 წელი. მთავარი სტატია: კატეგორია:დაბადებული 1067. მთავარი სტატია: კატეგორია:გარდაცვლილი 1067. კონსტანტინე X დუკა – ბიზანტიის იმპერატორი (დ. 1006)
ულისე ბაღდადიდან

„ულისე ბაღდადიდან“ (ფრანგ. Ulysse from Bagdad) — ფრანგი დრამატურგისა და მწერლის ერიკ-ემანუელ შმიტის რომანი. გამოიცა 2008 წელს. ქართულად 2011 წელს ითარგმნა და გამოიცა („ბაკურ სულაკაურის გამომცემლობა“). საად საადს, ნაწარმოების მთავარ გმირს, ბაღდადის დატოვება გადაუწყვეტია. ქალაქისა, სადაც დაბომბვის დროს მისი არაერთი ახლობელი და ნათესავი დაიღუპა, მათ შორის საადის საცოლეც. საადს ნებისმიერ ფასად სურს, ჩააღწიოს ევროპაში, რომელიც მის წარმოდგენაში თავისუფლებისა და საამური მომავლის ტოლფასია. ამისათვის კი უნდა მოახერხოს საზღვრის გადაჭრა, თუმცა ჯიბეში ერთი დინარიც არ უჭყავის; გადაურ­ჩეს გემის ჩაძირვას; მოადუნოს ციკლოპი ციხისთავის სიფრთხილე და გათავისუფლდეს სიცილიელი კალიფსოს ჯადოქრული ხიბლისგან. მწერლის ოფიციალური საიტი
პილატეს სახარება

„პილატეს სახარება“ (ფრანგ. L'Évangile selon Pilate) — ფრანგი დრამატურგისა და რომანისტის, ერიკ-ემანუელ შმიტის, რომანი, რომელიც გამოიცა 2000 წელს. ქართულ ენაზე 2011 წელს ითარგმნა. პირველ ნაწილში ზეთისხილის ბაღში განმარტოებული იეშუა მოუთმენლად ელოდება მის დასაპატიმრებლად გამოგზავნილ ჯარისკაცებს. მათ მოსვლამდე კი საკუთარ თავგადასავალს იხსენებს და კიდევ ერთხელ აანალიზებს, რა ზებუნებრივმა ძალამ აქცია ის – უბრალო დურგლის შვილი ადამიანთა სულიერ წინამძღოლად, სასწაულმოქმედ მკურნალად, მარადიული სიყვარულის, მონანიებისა და მიტევების მქადაგებლად... მეორე ნაწილში ჯვარცმული იეშუას წამებიდან სამი დღის შემდეგ, პასექის დილას პილატე მანამდე გაუგონარ საგამოძიებო საქმეში ერთვება: მიცვალებული გაქრა და ცოტა ხანში მკვდრეთით აღმდგარი ისევ გამოეც­ხადა საზოგადოებას. საგონებელში ჩავარდნილი პილატე დაუღალავად იძიებს გვამის გაქრობის საკითხს და თანდათან, მიუხედავად იმისა, რომ მკვდრეთით აღმდგარი იეშუა თავისი თვალით არ უნახავს, მის სულში ეჭვთან ერთად მესიის რწმენა იკაფავს გზას. მწერლის ოფიციალური საიტი
ნოეს შვილი

ნოეს შვილი (ფრანგ. L'Enfant de Noé) — ფრანგი მწერლის ერიკ-ემანუელ შმიტის რომანი. გამოიცა 2003 წელს. ქართულად 2009 წელს ითარგმნა. 1942 წელს ჟოზეფს, მშობლებს დაშორებულ შვიდი წლის ებრაელ ბიჭუნას, მოსიყვარულე და სამართლიანი ქრისტიანი მამა პონსი შეიფარებს. მამა პონსი ბელგიის პატარა სოფელ შემლეიში, „ყვითელ ვილაში“ მოღვაწეობს, თუმცა მხოლოდ ადამიანების სიცოცხლის გადარჩენით არ კმაყოფილდება. ბიბლიური ნოეს მსგავსად, ისიც იმ ყველაფრის შენარჩუნებას ცდილობს, ამ უსამართლო სამყაროში ძალადობის ნიაღვარი წალეკვით რომ ემუქრება. მწერლის ოფიციალური საიტი.
ბუზთა ბატონი

„ბუზთა ბატონი“ (ინგლ. Lord of the Flies) — 1980 წლის ბუკერისა და 1983 წლის ნობელის პრემიის ლაურეატის უილიამ გოლდინგის რომანი, რომელიც 1954 წელს გამოქვეყნდა. „ბუზთა ბატონი“ გოლდინგის პირველი და ყველაზე ცნობილი რომანია. მის გამოქვეყნებას თავიდან დიდი წარმატება არ მოჰყოლია, მაგრამ 60-იანი წლების დასაწყისში ბესტსელერად იქცა და კრიტიკოსებიც დაინტერესდნენ. 1963 წელს პიტერ ბრუკმა, ხოლო 1990 წელს ჰარი ჰუკმა რომანის მიხედვით ფილმები გადაიღეს. უილიამ გოლდინგი - ბუზთა ბატონი. ნობელის პრემია.
1068

ვიკისაწყობში არის გვერდი თემაზე: 1068 1068 (ათას სამოცდარვა) წელი — იულიუსის კალენდრის ნაკიანი წელიწადი, რომლის პირველი დღეა სამშაბათი. ეს წელი არის XI საუკუნის მე-7 დეკადის მე-8 წელი. ალფ-არსლანის მეორე ლაშქრობა საქართველოში. მთავარი სტატია: კატეგორია:დაბადებული 1068. სექტემბერი : ჰენრი I — ინგლისის მეფე (გ. 1135) მთავარი სტატია: კატეგორია:გარდაცვლილი 1068.
ღორის სოლიტერი

ღორის სოლიტერი (ლათ. Taenia solium) — პარაზიტული ჭიებიდან ერთ-ერთი ყველაზე გავრცელებული სახეობა. იგი ბრტყელი ჭიების ტიპს მიეკუთვნება. ღორის სოლიტერი ორ გარემოში — ადამიანისა და ღორის ორგანიზმში ვითარდება. მისი სიგრძე ხშირად 2 - 3 მმ-ს აღწევს. იგი ადამიანის ნაწლავებში სახლობს და იკვებება ნაწლავის მიერ გადამუშავებული საკვებით, რომელსაც მთელი სხეულით შეიწოვს. მისი სხეული შედგება თავის ტანისა და კისრისაგან. ღორის სოლიტერს თავზე კაუჭები და მისაწოვრები აქვს, რითაც იგი ადამიანის ნაწლავის კედელს ემაგრება. სხეული შედგება მრავალი ნაწევრისაგან, რომელშიც მომწიფებული კვერცხებია. ეს კვერცხები ნაწევრებთან ერთად გარეთ გამოიყოფა. ღორი განავალთან ერთად გადაყლაპავს კვერცხებიან ნაწევრებს. ღორის ნაწლავში კვერცხებიდან გამოდიან ლარვები, რომლებიც ღორის სისხლძარღვებში იჭრებიან და სისხლთან ერთად მოძრაობენ. ისინი ღორის კუნთებში იჭედებიან და წარმოქმნიან ბუშტებს — ფინებს. ფინს მხოლოდ ხორცის კარგად მოხარშვა კლავს. ღორის სოლიტერით დაავადებული ადამიანი წონაში იკლებს, მას აქვს გულისრევა, უმადობა, სისუსტე, თავბრუსხვევა, მუცლის ტკივილი. თუ ადამიანის ორგანიზმში მოხვდა მატლი ანუ ლარვა მაშინ მიემაგრება ნაწლავს და ნაწლავში იზრდება, თუ მოხვდება კვერცხის სახით მაშინ ვითარდება ნეიროცისტიცერკოზი თავის ტვინში. ღორის სოლიტერი დაარქივებული 2015-07-02 საიტზე Wayback Machine. (რუსული)
1069

ვიკისაწყობში არის გვერდი თემაზე: 1069 1069 (ათას სამოცდაცხრა) წელი — იულიუსის კალენდრის არანაკიანი წელიწადი, რომლის პირველი დღეა ხუთშაბათი. ეს წელი არის XI საუკუნის მე-7 დეკადის მე-9 წელი. ბაგრატ IV ანადგურებს საქართველოს საზღვრებში შემოჭრილ განძის ამირა ფადლონს. მთავარი სტატია: კატეგორია:დაბადებული 1069. მთავარი სტატია: კატეგორია:გარდაცვლილი 1069.
Born This Way (ფონდი)

Born This Way — ამერიკის შეერთებული შტატების არასამთავრობო ორგანიზაცია, რომლის მიზანია ყურადღება გაამახვილოს ახალგაზრდების წინსვლაზე და ისეთ საკითხებზე როგორიცაა პროფესიული განვითარება, კარიერული განვითარება, სწავლა განათლება და დაშინება (შანტაჟი) სკოლებში. ფონდი დაარსებულია ამერიკელი პოპ-მომღერალ ლედი გაგას მიერ, რომელიც ჩამოყალიბდა 2011 წელს. სახელწოდება მომდინარეობს ლედი გაგას ალბომიდან Born This Way. ორგანიზაცია დაარსდა 2011 წელს და გაიხსნა 2012 წლის 29 თებერვალს ჰარვარდის უნივერსიტეტის სანდერსის თეატრში. ფონდი დააარსა მომღერალმა ლედი გაგამ და მისმა დედამ სინტია ჯერმანოტამ. ფონდის ოფიციალურ გახსნაზე სიტყვით გამოვიდნენ ცნობილი ტელეწამყვანი ოპრა უინფრი, მწერალი Deepak Chopra და ამერიკის შეერთებული შტატების სახელმწიფო მდივნის ჯანდაცვისა და სოციალური მომსახურების უფროსი Kathleen Sebelius. ფონდის გახსნისა გაგამ განაცხადა: "თუ თქვენ გაქვთ რევოლუციური პოტენციალი, უნდა გამოვიყენოთ რომ შევქმნათ უკეთესი მსოფლიო რადგან თქვენ იცხოპვროთ უკეთესად. ყველა თქვენთაგანის გავლენა მოახდენს ტრანსფორმაციას კულტურული ცხოვრების. მიზანი ჩვენი ფონდის არის დამარცხება სიძულვილის და სისასტკის. მინდა ყველას გადავუხადო მადლობა ვინაც მცირედი წვლილი შეიტანა ამ ფონდის დაარსებაში" ფონდი Born This Way აქტიურად თანამშრომლობს ჰარვარდის უნივერსიტეტი Berkman Center-თან, MacArthur Foundation-თან და The California Endowment-თან. ოფიციალური საიტი ფონდის მუშაობის დაწყებასთან დაკავშირებით ჩატარებული საღამო ↑ Lady Gaga Launches Born This Way Foundation. abcnews.go.com (1 March 2012). ციტირების თარიღი: 4 March 2012. ↑ „Lady Gaga, Oprah at Harvard, launch singer’s youth-empowerment foundation“. The Washington Post. Washington DC: WPC. 29 February. ISSN 0190-8286. დაარქივებულია ორიგინალიდან — 6 მარტი 2012. ციტირების თარიღი: 4 March 2012. შეამოწმეთ თარიღის პარამეტრი |date=-ში (დახმარება) ↑ Oprah Winfrey to Join Lady Gaga for Born This Way Foundation Launch. prnewswire.com (14 February 2012). ციტირების თარიღი: 4 March 2012.
ჯერედ ლეტო

ჯერედ ჯოზეფ ლეტო (ინგლ. Jared Joseph Leto დ. 26 დეკემბერი, 1971, ლუიზიანა) — ამერიკელი მუსიკოსი, კომპოზიტორი, მომღერალი, პროდიუსერი, მსახიობი, რეჟისორი და პერიოდულად მოდელი. ლეტო გამოჩნდა ჰოლივუდის დიდი ბიუჯეტის მქონე ფილმებში, რამაც უფრო მეტად ცნობილი გახადა. მან ითამაშა 1994 წლის 19 სერიიან დრამაში — „ჩემი ეგრეთ წოდებული ცხოვრება“. კინოში მისი დებიუტი შედგა 1995 წელს ფილმში „როგორ გავაკეთოთ ამერიკული საბანი“, რის შემდეგაც ითამაშა 1997 წელს ფილმში „პრეფონტეინი“, სადაც მისმა თამაშმა დიდი მოწონება დაიმსახურა, როგორც ხალხისგან, ისე კინოკრიტიკოსებისგან. სხვადასხვა კინოჯილდოს შორის 2014 წელს მიღებული აქვს ოსკარი საუკეთესო მსახიობი კაცისთვის მეორეხარისხოვან როლში ფილმში „დალასის შემსყიდველთა კლუბი“. ლეტო ამერიკული როკ-ჯგუფის, 30 Seconds to Mars-ის მთავარი ვოკალისტი, ინსტრუმენტალისტი და სიმღერების ავტორია. ჯგუფი ჩამოყალიბდა 1998 წელს ლოს-ანჯელესში, კალიფორნიაში, რომლის შექმნაშიც დიდი წვლილი ჯერედ ლეტოსა და მის ძმას, შენონ ლეტოს მიუძღვით. ბენდმა მსოფლიო მასშტაბით დიდებას მეორე ალბომის A Beautiful Lie გამოშვებისას მიაღწია. ვიკისაწყობში არის გვერდი თემაზე: ჯერედ ლეტო ოფიციალური საიტი
ლითონთა თერმული დამუშავება

ლითონთა თერმული დამუშავება — ერთ-ერთი იმ პროცესთაგანია, რომელიც ლითონური მასალის წარმოებსა და დამუშავებასთან დაკავშირებულ მრეწველობის მრავალ დარგში გამოიყენება. თერმული დამუშავების პროცესები ალოტროპიული, სტრუქტურული და კარბიდული გარდაქმნებით მიმდინარეობს. გარდაქმნა შეიძლება მოხდეს როგორც ნაკეთის მთელ მოცულობაში, ისე მხოლოდ მის ზედაპირულ შრეში. ორივე შემთხვევაში იცვლება ლითონის მექანიკური და ფიზიკური თვისებები. თერმული დამუშავებით შესაძლოა ლითონის თვისებების ცვლა ფართო ზღვრებში, ზოგჯერ კი სრულიად ახალი თვისებების მინიჭებაც. თერმულად დამუშავებული ლითონის გაუმჯობესებული მექანიკური თვისებები საშუალებას იძლევა შესამჩნევად შემცირდეს მანქანებისა და მექანიზმების ზომა და წონა, გაიზარდოს მათზე დასაშვები დატვირთვები, ამაღლდეს მანქანათა ნაწილებისა და იარაღების ხარისხი და ხანგამძლეობა. თერმულად მუშავდება არა მარტო მზა ნაკეთები, არამედ ნახევარფაბრიკატებიც. დასახული მიზნის მიხედვით დამუშავება სხვადასხვა ეტაპზე ხორციელდება. მანქანათა ნაწილების უმრავლესობა და იარაღები თერმულად მუშავდება მათი წარმოების ბოლო სტადიაში. წაყენებული მოთხოვნების მიხედვით გამოყოფენ ლითონური ნაკეთობების სამ ჯგუფს და ზოგადად ასახელებენ მათ დასამზადებლად გამოყენებულ მასალას. ეს ჯგუფებია: 1) მანქანებისა და კონსტრუქციების ნაწილები განსაზღვრული მექანიკური თვისებებით, რომლებიც ძირითადად საკონსტრუქციო ფოლადისაგან მზადდება. 2) ) მანქანებისა და კონსტრუქციების ნაწილები განსაკუთრებული ფიზიკური (ხენჯმედეგობა, მხურვალსიმტკიცე, მაგნიტურობა, ელექტროგამტარობა, ელექტროწინაღობა და სხვა) და ხშირად მექანიკური თვისებებიც. ასეთი დეტალები საკონსტრუქციო ფოლადისგან მზადდება და განსაკუთრებული თვისებების მინიჭება კი ლეგირებით ხდება. 3) იარაღები, რომელთა დანიშნულებაა დეტალისთვის სასურველი ფორმის მიცემა ან მათი ზომის განსაზღვრა; იმის მიხედვით, თუ რა გზით ეძლევა დეტალს სასურველი ფორმა - ბურბუშელის მოხსნით თუ პლასტიკური დეფორმაციით - არჩევენ საჭრელ იარაღს (საჭრისი, ბურღი, ფრეზი,..) და იარღის წნევით დამუშავებისთვის (ტვიფარი, ადიდვის თვალაკი, გლინი,..), რომელსაც მოეთხოვება მაღალი სისალე, სიმტკიცე, ცვეთამედეგობა თერმული დარტყმებისათვის, ხენჯმედეგობა და მცირე ადჰეზია, ზოგჯერ კი წითელმედეგობაც. საზომი იარაღებისათვის აუცილებელია ცვეთამედეგობა და ზომების უცვლელობა ექსპლუატაციის პირობებში. ასეთი ნაკეთები საიარაღო ნახშირბადიანი და ლეგირებული ფოლადისაგან მზადდება. მასალის შერჩევის შემდეგ უნდა დამუშავდეს თერმული დამუშავების ტექნოლოგია, რომლის რაციონალობის ხარისხი წარმოების ტიპით განისაზღვრება. თერმული დამუშავების ტიპებია: ჭედვა, წრთობა, მაღალი სიხშირის დენით მოცულობითი წრთობა, მოშვება, აზოტირება, იზოთერმული და ნათელი წრთობა, მაღალი სიხშირის დენით და სიცივით დამუშავება, მყარი და აირადი ცემენტაცია, დაციანება, დაბალ და მაღალტემპერატურიანი თერმომექანიკური დამუშავება და სხვა. ჯაყელი ს. ლითონთა თერმული დამუშავების ტექნოლოგია და მოწყობილობა, თბილისი, 1981
ქუთაისის სახელმწიფო უნივერსიტეტი

ქუთაისის აკაკი წერეთლის სახელმწიფო უნივერსიტეტი (აწსუ) — უმაღლესი სასწავლებელი საქართველოში, მდებარეობს ქუთაისში. უნივერსიტეტი ფაქტობრივად თბილისის სახელმწიფო უნივერსიტეტის წიაღში ჩამოყალიბდა. 1918 წელს დაარსებული თბილისის სახელმწიფო უნივერსიტეტი ხელისუფლებამ 1930 წელს გააუქმა და მის ბაზაზე ოთხი დამოუკიდებელი უმაღლესი სასწავლებელი შექმნა. ერთ-ერთი მათგანი იყო სახელმწიფო პედაგოგიური ინსტიტუტი, რომელიც 1930-1933 წლებში თბილისში ფუნქციონირებდა. 1933 წელს სახელმწიფო უნივერსიტეტი კვლავ აღდგა, ხოლო პედაგოგიური ინსტიტუტი ქუთაისში გადაიტანეს. 1933-1990 წლებში ალექსანდრე წულუკიძის სახელობის სახელმწიფო პედაგოგიური ინსტიტუტის სტატუსით არსებობდა. 1990 წლის 3 სექტემბერს უმაღლესი სასწავლებელი ქუთაისის აკაკი წერეთლის სახელობის სახელმწიფო უნივერსიტეტად გარდაიქმნა. 1974 წლიდან არსებობდა ქუთაისის პოლიტექნიკური ინსტიტუტი ნ. მუსხელიშვილის სახელობისა, რომელიც შემდგომ ქუთაისის ტენიკურ უნივერსიტეტად გარდაიქმნა. 2006 წელს ქუთაისის აკაკი წერეთლის სახელობის სახელმწიფო უნივერსიტეტი და ქუთაისის ნ. მუსხელიშვილის სახელობის სახელმწიფო ტექნიკური უნივერსიტეტი გაერთიანდა და ეწოდა აკაკი წერეთლის სახელმწიფო უნივერსიტეტი.. უნივერსიტეტში წარმატებით მოღვაწეობდნენ და ლექციებს კითხულობდნენ: გიორგი ახვლედიანი (1887-1973), ალექსანდრე ბარამიძე (1902-1994), კოტე ბაქრაძე (1898-1970), ივანე ბერიტაშვილი (1884-1974), ნიკო ბერძენიშვილი (1894-1965), ანგია ბოჭორიშვილი (1902-1982), ლევან გოკიელი (1901-1975), ვარლამ თოფურია (1900-1966), ივანე კაჭარავა (1894-1977), კორნელი კეკელიძე (1879-1962), ნიკო კეცხოველი (1897-1982), მათე მირიანაშვილი (1906-1975), შალვა ნუცუბიძე (1888-1969), მიხეილ საბაშვილი (1900-1979), დიმიტრი უზნაძე (1886-1950), ალექსანდრე ფრანგიშვილი (1907-1989), სიმონ ყაუხჩიშვილი (1895-1981), აკაკი შანიძე (1887-1987), ვასილ ჩანტლაძე (1904 -1995), არნოლდ ჩიქობავა (1898-1985) და სხვა. ღენტორ რუხაძე 1933 დავით გვაზავა 1933-1935 ალექსანდრე პაპავა 1935-1936 დავით დოლიძე 1936- 1937 ნესტორ მექვაბიშვილი 1937 ლუკა ჭელიძე 1937-1962 ივანე გოშხეთელიანი 1962-1965 კონსტანტინე მეძველია 1965-1973 გივი ჩხაიძე 1974-1978 ოთარ ბაკურაძე 1978-1986 ნანული კაკაურიძე 1986-1990 ნანული კაკაურიძე 1990-1991 მაგალი თოდუა 1991-1995 ავთანდილ ნიკოლეიშვილი 1996-2005 გიორგი ონიანი 2005-2006 ნოდარ ვალიშვილი 1973–1989 არჩილ კოსტავა 1989–1993 არჩილ კოსტავა 1993–2001 ამირან ხვადაგიანი 2001-2006 გიორგი ონიანი 2006-2010 გიორგი ღავთაძე 2011-2018 როლანდ კოპალიანი 2019-2023 შალვა კირთაძე 2023-დან 2019 წლის მონაცემებით, აკაკი წერეთლის სახელმწიფო უნივერსიტეტში სწავლა შესაძლებელია შემდეგ ფაკულტეტებზე: ჰუმანიტარულ მეცნიერებათა ფაკულტეტი პედაგოგიური ფაკულტეტი ზუსტ და საბუნებისმეტყველო მეცნიერებთა ფაკულტეტი ბიზნესის, სამართლისა და სოციალურ მეცნიერებათა ფაკულტეტი მედიცინის ფაკულტეტი საინჟინრო ტექნიკური ფაკულტეტი საინჟინრო ტექნოლოგიური ფაკულტეტი აგრარული ფაკულტეტი საზღვაო სატრანსპორტო ფაკულტეტი ქართული საბჭოთა ენციკლოპედია, ტ. 10, თბ., 1986. — გვ. 572. უნივერსიტეტის ოფიციალური საიტი უნივერსიტეტის რექტორები ↑ https://web.archive.org/web/20221123144401/https://www.auf.org/les_membres/nos-membres/ ↑ საქართველოს მთავრობის დადგენილება №39 2006 წლის 23 თებერვალი ქ. თბილისი ↑ ფაკულტეტები
1070

ვიკისაწყობში არის გვერდი თემაზე: 1070 1070 (ათას სამოცდაათი) წელი — იულიუსის კალენდრის არანაკიანი წელიწადი, რომლის პირველი დღეა პარასკევი. ეს წელი არის XI საუკუნის მე-7 დეკადის მე-10 წელი. ბაგრატ IV-მ უფლისწულ გიორგის მეთაურობით, ჯარი შეუსია განძას და კიდევ ერთხელ დაამარცხა ამირა ფადლონი. ინგლისის მეფე უილიამ დამპყრობელმა, ჰასტინგზის ციხესიმაგრე მეორედ ააგო, ამჯერად - ქვისგან. მთავარი სტატია: კატეგორია:დაბადებული 1070. მთავარი სტატია: კატეგორია:გარდაცვლილი 1070.
1071

ვიკისაწყობში არის გვერდი თემაზე: 1071 1071 (ათას სამოცდათერთმეტი) წელი — იულიუსის კალენდრის არანაკიანი წელიწადი, რომლის პირველი დღეა შაბათი. ეს წელი არის XI საუკუნის მე-8 დეკადის 1-ლი წელი. 26 აგვისტო : მანასკერტის ბრძოლაში თურქ-სელჩუკებმა სასტიკად დაამარცხეს ბიზანტიელები, რის შედეგადაც მთელი მცირე აზია დაიპყრეს. მთავარი სტატია: კატეგორია:დაბადებული 1071. ევსტასი გრენირი — იერუსალიმის სამეფოს რეგენტი, კონსტემბლი, კესარიისა და სიდონის ლორდი. მთავარი სტატია: კატეგორია:გარდაცვლილი 1071. 5 სექტემბერი : ხატიბ ალ-ბაღდადი —არაბი ისტორიკოსი და ბიოგრაფი (დ. 1002)
ელექტრორკალური ღუმელი

ელექტრორკალური ღუმელებში სითბოს წყაროდ გამოიყენება ელექტროენერგია, განსხვავებით თხევად, მყარ და აირად სათბობიან ღუმელებისაგან. ელექტროღუმელები შეიცავს სამუშაო არეს ელექტროდებით და დენმიმყვანებით, ელექტროდების დამჭერ და გადასაადგილებელ მექანიზმს, ღუმლის საბრუნავ მექანიზმსა და კაზმის ჩასატვირთ მოწყობილობას. ელექტროღუმლის სამუშაო სივრცე შემოფარგლულია: ზემოდან კამარით, გვერდებიდან კედლებით და ფერდოებით და ქვემოდან - ქვედით. ელექტრორკალური ღუმელებში მეტალურგიული აგრეგატები მარტივია და ავტომატიზირებული., საწყისი მასალები სწრაფად ხურდება ნებისმიერ ტემპერატურამდე., ტემპერატურა ზუსტად რეგულირდება., მაქსიმალური სითბო გამოიყოფა იქ, სადაც ეს აუცილებელია., გამოყოფილი ნამწვი და პროდუქტები მინიმალურია, რაც იძლევა ვაკუუმში ან მაღალი წნევის ქვეშ პროცესის წარმართვის საშუალებას. ელექტრორკალურ ღუმელებში ხარისხობრივად შესაძლოა გამოდნობილ იქნეს ისეთი ლეგირებული და მაღალლეგირებული ფოლადები, რომელთა გამოდნობაც შეუძლებელია მარტენის ღუმელში ან კონვერტერებში. შესაძლოა ლითონების ლეგირება ისეთი ელემენტებით, რომლებიც ჟანგბადისკენ მაღალი სწრაფვით ხასიათდებიან (ალუმინი, ტიტანი და სხვა). სხვა ღუმელებისგან განსხვავებით ელექტროღუმელებში შესაძლებელია ფოლადის უფრო ღრმა განჟანგვა, რის შედეგადაც მიღებული ფოლადი ხასიათდება არლითონური ჩანართებისა და გოგირდის დაბალი შემცველობით. განასხვავებენ ფუძე ელექტრორკალურ და მჟავა ელექტრორკალურ ღუმელებს. იაკობაშვილი ს. მეტალურგია. გვ. 269, თბილისი, 1987 წელი
NPC

NPC (non-player character, არა მოთამაშე) — ნებისმიერი პერსონაჟი კომპიუტერულ თამაშებში, რომელიც არ იმართება მოთამაშის მიერ, ჩვეულებრივ ეს გულისხმობს პერსონაჟს, რომელიც იმართება კომპიუტერის მიერ ხელოვნური ინტელექტის საშუალებით, NPC შეიძლება იყოს მეგობრული (ან პასიური), ნეიტრალური და მტრული. NPC-ის პერსონაჟები არიან ძალიან აუცილებელი პირები თამაშში სასიამოვნო ატმოსფეროს შესაქმნელად. NPC-ის პერსონაჟები გადაადგილდებიან და ზემოქმედებას ახდენენ თამაშში არსებულ ობიექტებზე, ესაუბრებიან მოთამაშეებს და აცნობენ თამაშის სიუჟეტს. Wizards of the Coast-ის ლექსიკონი - NPC